google/wiki40b huggingface dataset:
Sushi (TV-serie)

Handling og karakterer

Serien handlet blant annet om Rolf, som var forelsket i en japansk jente. Hennes strenge far mente at han ikke kunne gifte seg med henne før han eide en ekte sushi-bar. Rolf forsøkte dermed å forvandle venninnen Birgits norske kafe til en sushi-bar, uten at hun merket det. En annen karakter er Siv Danielsen (spilt av Siw Anita Andersen) som er dirigent for et lite kor med popsanger på repertoaret. Hun skal forestille søster til sin langt mer suksessrike bror Jan Werner. Hun dreper ham senere i sjalusi. Andre karakterer i serien var den brutale blomster-Jim og Lunsjmannen som ingen ville spise lunsj med. Den inneholdt også noe kalt Little Brother, som var en parodi på Big Brother. Her skulle seks menneske oppholde seg i et rom på seks kvadratmeter i seks år.

Seertall

Serien hadde lave seertall. Etter fire (av seks) episoder lå seersnittet på 65 000. Premieren ble sett av 78 000.
Springfrødråpemåler

Utseende

En middelsstor (vingespenn 23 – 26 mm), slank, lyst brungrå måler. Den kan kjennes på at forvingens brede tverrbånd er nokså jevnbredt med en grunn, trekantet innskjæring på innersiden, og den mørke flekken ved forvingens ytterkant. Begge kjønn har trådformede antenner. Forvingen er lys grå, mørkere grå ved roten. Midt i vingen er det et bredt, grått tverrbånd. Dette båndete r ikke mer enn en og en halv gang så bredt ved forkanten som ved bakkanten, på innersiden med en grunn, rettsidet, trekantet innskjæring, på yttersiden svakt bølgete. Utenfor tverrbåndet er det en rad av mørke, pileformede flekker, disse er størst ved fremkanten og utydelige i den bakerste halvdelen. Ved vingens ytterkant er det en avlang, mørk flekk. Bakvingen er silkeaktig gråhvit, mørkere ved bakhjørnet, med utydelige, grå tverrbånd. Larven er lang og tynn, naken og blekt grønnlig rosa på farge.

Levevis

Larvene lever bare på springfrø (Impatiens noli-tangere), og arten finnes derfor bare der denne planten vokser. De voksne målerne kan man finne mellom mai og august i én eller to generasjoner. De flyr helst om natten, men skremmes lett ut om dagen og kan også fly i gråvær.

Utbredelse

Arten finnes fra Europa videre østover gjennom Russland til Japan.
I Norge er den funnet rundt Oslofjorden, men den er sjelden og listet som sårbar (VU) i den siste norske rødlisten fra 2015.
Jernbane på St. Helena, Ascension og Tristan da Cunha

Jernbane på St. Helena, Ascension og Tristan da Cunha finnes ikke. Av disse små og tynt befolkede øyene er det kun St. Helena som en gang har hatt skinnegående transport. Det var en kabelbane i byen Jamestown, og den var i drift fra 1829 til 1871. Banen var bygd for å frakte gods fra havnen og opp til fortet på Ladder Hill 183 meter over byen, og hadde to spor og en stigning på omtrent 40 grader. En tid var det også planer om å bruke den til persontransport. Det var ingeniøren J. W. Hoar som sto bak idéen og utformingen av det som var en av verdens første kabelbaner. Selskapet som drev kabelbanen var Saint Helena Railway Company. I 1871 ble jernbanen ansett for å være for upålitelig og risikabel, og den ble demontert og erstattet av trapper. Trappen med 699 trinn eksisterer fortsatt og kalles Jacob's Ladder.
Myndighetene på St. Helena har reservert areal ved foten av trappene for en eventuell fremtidig gjenoppbygging av kabelbanen. Det er også meningen å gjennomføre en prosjektanalyse for å vurdere om et kabelbaneprosjekt har noe for seg.
Tor Guttu

Skøyteløper

Guttu var også en habil skøyteløper på slutten av 1950-årene og begynnelsen på 1960-årene, der han representerte Nordstrand IF.
Mannen som ikke kunne le

Mottakelse

Samtidig med lanseringen i diverse norske byer i februar 1968, ble det arrangert latteruke, «Le Selv»-uken med egen plate og diverse arrangement. Ved Hotel Bristol arrangerte man et nyskapende Filmball etter premieren. Aftenpostens anmelder mente filmen ville bli en «garantert publikumssuksess», og oppfattet samspillet mellom Wesenlund og Andersson i sluttsekvensene (pølseboden) som filmens høydepunkt. Den fikk terningkast tre av VGs anmelder. «En noe ujevn film, men med virkelig store komiske høydepunkter», skrev anmelderen. Filmen regnes som en av de norske klassikerne.

Annet

Rolv Wesenlunds rollefigur i filmen, Leif Sonell, gav opphavet til navnet til bandet Leif Sonells med Gudny Aspaas som vokalist.
Ramadan Sobhi

Landslaget

Han ble tatt ut i Egypts tropp til VM i fotball 2018 i Russland.
Glanslibeller

Utseende

Glanslibeller er blant de større øyenstikkerne, vanligvis større enn vannymfene. Men størrelsen varierer mellom de ulike artene. 
Kroppen har ofte mørke og kraftige metallskinnende svarte, grønne, brune, blå, røde, eller kobber farger. Bakkroppen er hos flere arter er sylindrisk og jevnt tykk bakover, men noen arter har en mer flat og litt klubbeformet bakkropp. Hanner er generelt mer fargerike enn hunnene. Øynene møtes, støter sammen, på hodet overside.
Alle de fire vingene er omtrent like av utseende og størrelse, de holdes rett ut fra kroppen under hvile.  Bakvingene er noe bredere ved roten, nærmest kroppen, enn framvingene.  Vingemerket (pterostigma) er langt og firkantet. Vingespennet er mellom 60 og 90  millimeter. 
Nymfene er kraftige, ikke særlig lange og med en noe håret kropp. De kan være litt flattrykte eller mer avlange og sylindriske. På ryggsiden har den anlegg til vinger. Beina er godt utviklet og på hodet har den noen forholdsvis små øyne. På hodets underside har nymfene en fangmaske (en «leddet munn»).

Levevis

Glanslibeller er gode flygere, men holder vanligvis til i vegetasjonen ikke langt fra vannet der de hadde sine nymfestadier.  Hannene er de mest aktive og kan  fly langt på jakt etter mat.  Ofte ses de patruljerende på den samme strekningen langs vassdraget, en skogsbilvei eller i en kraftlinjegate. Hunnene finnes ofte gjemt i vegetasjonen eller sittende på en grein, og er ikke så aktive som hannene. 
Under eggleggingen flyr hunnen over vannoverflaten og slår bakkroppen mot vannet. For hvert slag legges noen egg.  Hunnen kan legge opptil 2 000 egg.
Nymfene lever i stillestående vann, vegetasjonen, langs bredden av mindre dammer, innsjøer og myrtjern. Nymfene er rovdyr og spiser andre mindre dyr. 
Glanslibeller har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Jølster

Etymologi

Navnet kommer av gammelnorsk Jǫlmstr, som Bjorvand og Lindeman utleder fra urnordisk *elmustru, som de antar opprinnelig har vært et elvenavn og setter i forbindelse med en germansk stamme *elma- «skinnende, hvit».
James Hargreaves

Feilinformasjon

Så sent som i 2016 rapporterte forfatteren Edward Baines at det var mange feilaktige påstander om Hargreaves 
Lokale menighetsregistre feilstavet Hargreaves som Hargraves, men viser at han ikke døde på et arbeidshus.
Dette ble bekreftet overfor forfatteren Edward Baines av Hargreaves' barnebarn, John James. 
Registrene viser at verken Hargreaves kone eller noen av hans døtre ble kalt Jenny og følgelig er myten om at navnet Spinning Jenny er en oppkalling etter konen eller en datter feil. 
Myten er gjentatt mange ganger i skolebøker så sent som på 1960-tallet og i barnebøker så sent som i 2005 og til dags dato på opplæringsnettsteder.
«Jenny» viser til et vanlig slangord for maskin på 1900-tallet i Lancashire og forekommer fortsatt om maskin.
Hit!

Handling

En politimann (Billy Dee Williams) bestemmer seg for å ta bakmennene når hans datter dør av heroinmissbruk. I frustrasjon over myndighetenes manglende vilje til å gjøre noe stabler han på bena en gjeng «frivillige» og reiser til Marseille for å ta 9 av de største heroinleverandørene.

Om filmen

Filmen er i rekken av flere «Vigilante-filmer» som var populære i USA på 1970- og 1980-tallet. Filmen har også en del likhetstrekk med Brennpunkt New York.
Lucanus fairmairei

Kjennetegn

En nokså stor (33-52 millimeter) og kraftig, mørkbrun hjortebille. Hannen har kraftige, noe krumme kjever, disse har en kraftig, innoverrettet tann noe utenfor midten, og er kløvede i spissen. De knebøyde antennene har vanligvis en fire-leddet vifte. Bakhodet har nokså høye men forholdsvis korte tverrkjøler langs bakkanten på sidene. Beina er mørke, lårene røde langs forkanten, leggene også delvis røde.

Utbredelse

Arten er utbredt i Myanmar, det nordlige Thailand, Tibet og Yunnan.
Formel 1-sesongen 2006

Sluttresultater 2006

Poeng ble gitt til de første åtte plassene i hvert løp med henholdsvis 10, 8, 6, 5, 4, 3, 2 og 1 poeng.
Flyndrefamilien

Systematikk

Inndelingen i denne artikkelen bygger på Nelson (2006). I Nelson (1994), som blant annet FishBase bruker som hovedreferanse, blir gruppene Paralichthodinae, Poecilopsettinae og Rhombosoleinae regnet som undergrupper av flyndrefamilien.
Drammen og Omegn Boligbyggelag

Drammen og Omegn Boligbyggelag ble startet i 1945 og opererer i Drammen, Svelvik, Sande, Røyken og Lier kommuner i Buskerud.
Drammen og Omegn Boligbyggelag og Nedre Eiker Boligbyggelag fusjonerte i 2006 til Nedre Buskerud Boligbyggelag.
Boligbyggelaget har ca. 15 000 medlemmer og forvalter 7 800 boliger i 200 borettslag, sameier og andre selskap.
Drammen og Omegn Boligbyggelag er en del av Norske Boligbyggelags Landsforbund (NBBL).
Hilde Askildt

Meritter

2002 Hallingløpet 8-spann 160 km 6. plass
2002 Femundløpet 8-spann 300 km 2. plass
2003 Hallingløpet 8-spann 160 km 1. plass
2003 Femundløpet 8-spann 300 km 2. plass
2004 Gausdal maraton 8-spann 180 km 5. plass
2004 Femundløpet 8-spann 300 km 3. plass NM
2005 Gausdal maraton 8-spann 180 km 5. plass
2005 Femundløpet 12-spann 500 km 10. plass
2005 Finnmarksløpet 8-spann 500 km 1. plass
2006 Gausdal maraton 8-spann 180 km 1. plass
2006 Femundløpet 12- spann 600 km 3. plass NM
2009 Hallingløpet 6-spann 40 km 2. plass
2010 Hallingløpet 8-spann 160 km 2. plass
2011 Hallingløpet 8-spann 160 km 1. plass
2011 Gausdal maraton 8-spann 200 km 1. plass
2011 Femundløpet 8-spann 400 km 4. plass VM
2011 Finnmarksløpet 8-spann 500 km 15. plass NM
2012 Hallingløpet 8-spann 160 km 1. plass
2012 Gausdal maraton 8-spann 180 km 1. plass
2012 Femundløpet 8-spann 400 km 26. plass
2013 Hallingløpet 8-spann 160 km 2. plass
2013 Femundløpet 8-spann 400 km 6. plass
2014 Mush Synnfjell 12- spann 200 km 22. plass
2014 Hallingløpet 8-spann 160 km 4. plass
2014 Finnmarksløpet 8-spann 500 km 2. plass
2015 Hallingløpet 8-spann 3. plass
2015 Finnmarksløpet 8-spann 2. plass VM
Hilde trener nå, i tillegg til sine alaskahunder, labrador retriever og er aktiv i jaktmiljøet i  Norsk Retrieverklubb.
Tantang

Tantang (kinesisk: 覃塘区; pinyin: Tántáng Qū) er et bydistrikt i byprefekturet Guigang i den autonome region Guangxi i Folkerepublikken Kina.
Det har et areal på 1 502 kvadratkilometer og teller 540 000 innbyggere (2004).
Fellipe Bertoldo

Landslaget

Fellipe Bertoldo spilte 5 landskamper for Øst-Timors herrelandslag.
Bjørn Berg (valgdirektør)

Bjørn Berg er en norsk konsulent som i april 2015 ble utnevnt til direktør i Valgdirektoratet. Han tiltrådte 3. august 2015.
Berg har jobbet i Sopra Steria siden 2009. Siden høsten 2014 har han jobbet på oppdrag for Kommunal- og moderniseringsdepartementet med kvalitetssikring av valggjennomføring.
Sannsynlighetsteori

Historikk

Sannsynlighetsteorien har sitt utspring i det 16. og 17. århundre i Frankrike og Italia, der den ble utviklet for å beskrive hasardspill. Det som fra først av opptok matematikerne i denne forbindelsen, var hvordan potten mest rettferdig burde deles når et spill ble forlatt uavslutta.
Den første korrekte løsninga på problemet finnes i brevvekslinga mellom Blaise Pascal og Pierre de Fermat i 1654. Fermat valgte å betrakte mulige utfall i form av et sannsynlighetstre – en metode som raskt blir uhåndterlig når antall omganger øker. Pascal valgte en mer numerisk tilnærming, i form av en binomialformelen. En spesiell tillempning av denne framkommer gjennom Pascals trekant. Hvis hvert spill har kun to mulige utfall – gevinst eller tap – kan trekanten raskt gi svar på det mulige antall gevinster og tap etter et gitt antall omganger.
Både Pascal og Fermat anga sine løsninger i form av brøker. Den første som noterte sannsynlighet som et tall mellom 0 og 1 var den sveitsiske matematikeren Jakob Bernoulli i Ars conjectandi i 1713. Han gjorde også rede for det viktige skillet mellom teoretiske og eksperimentelle sannsynligheter, og la dermed grunnlaget for sikrere framgangsmåter ved sampling.
I 1718 innførte franskmannen Abraham de Moivre den klokkeforma kurven for å vise fordelinga av karakteristika i en populasjon, og etablerte dermed et instrument for presis sampling. Til sammen har disse matematikerne også revolusjonert arbeidet med livsforsikringer.
Den historiske utvikling av sannsynlighetsregningen ble på mange måter avsluttet ved århundreskiftet ved oppdagelsen av Poisson-fordelingen og normalfordelingen.
Aegus (s.str.) fornicatus

Utseende

En middelsstor (opptil 40 millimeter), avlang, noe flat, halvblankt brunsvart hjortebille. Hannen har stort, bredt hode og lange, kraftige, sigdformede kjever som oftest har én stor, kraftig, oppoverrettet tann litt utenfor midten og en butt, innoverrettet tann ved roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er nokså matt, knapt synlig punktert i midten, grovt og tett på sidene. Hodet er utvidet bak fasettøynene, men en butt tann. Pronotum er avrundet rektangulært, mye bredere enn langt, litt innsnevret ved roten, i midten nokså blankt og glatt, langs kantene med grov og tett punktering. Dekkvingene er noe rundede med fine, skarpe punktstriper, kraftig punkterte ved roten og langs ytterkanten. Beina er brunsvarte. Hunnen er mindre enn hannen uten forstørret hode og kjever, kroppen er svært tett og kraftig punktert og nokså matt.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Sumatra.
Erbil internasjonale lufthavn

Erbil internasjonale lufthavn (IATA: EBL, ICAO: ORER) er en flyplass som ligger i den nordvestlige delen av byen Erbil (også skrevet Arbil eller Irbil) ved forstaden Ankawa i irakisk Kurdistan.
Flyplassen er administrert av Kurdistan Regional Government under en egen komité av statsministeren og er en av to internasjonale flyplasser i Kurdistan.

Historie

Flyplassen ble opprinnelig bygget på begynnelsen av 1970-tallet som en irakisk militærbase. Den irakiske regjeringen planla å utvide flyplassen til også å kunne ta sivil lufttrafikk, men etter det kurdiske opprøret i 1991, tok kurdiske styrker over kontrollen i området. Kurdistan Regional Government maktet imidlertid ikke å få til den nødvendige finansiering av utbyggingen før etter invasjonen av Irak. I mars 2003 startet anleggsarbeidene med hjelp fra USA og andre multinasjonale styrker.

Terminal

Flyplassen har fasiliteter for både gods- og passasjerertrafikk, og har daglige avganger. Erbil International Airport har felles terminal for avganger og ankomster. Bygging av en ny terminal startet 14. november 2007 og sto ferdig Mars, 2010.
Kunsthallen Nikolaj

Bygningens historie

Sankt Nicolai ble oppført i begynnelsen av 1200-tallet og er Københavns tredje eldste kirke etter Skt. Clemens kirke og Vor Frue kirke. Den nevnes første gang i et testamente i 1261, men var antagelig langt eldre. Kirken lå rett ved stranden, var sjømennenes kirke og fikk navn etter de sjøfarendes helgen Sankt Nikolas.
Den var opprinnelig en senromansk teglstenskirke med tre fløyer. Rundt 1500 ble den avløst av en stor treskipet bygning i gotikk med koromgang og takrytter. I årene 1582-1591 ble det føyet til
et tårn vest for skipet, dette er tilskrevet Hans van Steenwinckel den eldre. Tårnet
ble i 1611 forsynt med et åttekantet spir.
I 1628 falt spiret ned og forårsaket skader på kirken, i hovedsak i koret. Hans van Steenwinckel den yngre sto for gjenreisingen av koret som ble ferdigstilt rundt 1630. Fra dette tidspunkt og frem til kirken ble ødelagt i bybrannen i 1795 var kirken mye benyttet og ble den ledende kirken for deler av borgerskapet og adelen. 
Flere kjente personer ble begravet i selve kirken eller på kirkegården. Hans van Steenwinckel den yngre var blant dem, det samme var Mikkel Vibe (1565-1624) som var handelsmann og borgermester i København. Rikshoffmester Joachim Gersdorff (1611-1661) ble også begravet her.
Da spiret styrtet ned i 1628 har sannsynligvis også orgelet blitt ødelagt for i begynnelsen av 
1630-tallet bygget Johan Lorentz d.e. et nytt orgel på 40 stemmer til kirken. Sønnen - 
Johan Lorentz d.y. - var ansatt som organist i kirken fra ca. 1634/35 og holdt hverdagskonserter på farens orgel.
Fra 1805 har den ikke offisielt vært en kirke.
Kirkeruinene ble revet ned, mens det solide tårnet er bevart. Rundt tårnet ble det bygd slakterboder, som mot slutten av 1800-tallet ble nedlagt. Etter at spiret ble ødelagt i 1795 bestod tårnet av en plattform på toppen, og man fant ut at det kunne utnyttes på flere måter. En tårnvekter ble plassert for å oppdage brann, og hvis han så tegn til brann skulle han signalisere med en lanterne. 
Nåværende spir er en moderne rekonstruksjon av det opprinnelige, etter initiativ og bekostning av Carl Jacobsen.
Dagens bygning ble innviet i 1912 og er en moderne rekonstruksjon i mindre størrelse av den ødelagte kirken, og i forbindelse med det gamle tårnet har den også blitt brukt som orlogsmuseum og hovedbibliotek før den fikk sin nåværende funksjon. Selve tårnet er fredet.
John Barnes

Spillerekarriere

Barnes begynte sin fotballkarriere i Watford, og ble raskt anerkjent som et av engelsk fotballs største talenter. Barnes skal ha en stor del av æren for at den umeritterte klubben utenfor London tok en sensasjonell andreplass i serien i 1982/83-sesongen, og ble belønnet med landslagsdebut etter at sesongen var over. 
I årene som fulgte fortsatte Barnes sitt storspill for Watford, og havnet etter hvert i søkelyset til de store klubbene. Han scoret også et fantastisk mål mot Brasil i en landskamp i 1984, og deltok i VM-sluttspillet i 1986. 
Sommeren 1987 ble Barnes kjøpt av Liverpool for 900 000 pund. Overgangen var noe overraskende, ettersom det var ventet at Barnes ønsket å bli i London. Overgangen gjorde Barnes til historiens 2., fargede spiller i Liverpool.
Historisk sett hadde få londonere lyktes på Anfield, men Barnes ble et unntak fra dette mønsteret. I sin første sesong i Liverpool scoret han 17 mål, ledet klubben til et suverent ligagull, og ble kåret til årets spiller i England. I 1989/1990-sesongen var han med på å vinne enda et ligamesterskap, og ble nok en gang kåret til årets spiller.
Høsten 1991 pådro Barnes seg en alvorlig akillesskade, og mistet nesten hele sesongen. Da han kom tilbake hadde han mistet noe av farten som hadde gjort ham til en av ligaens mest fryktede spillere, og han ble etter hvert omskolert til ballfordeler på midtbanen. Skaden satte også en stopper for hans drøm om å spille for en av toppklubbene i Italia eller Spania.
Barnes forlot Liverpool i 1997, og spilte korte perioder i Newcastle og Charlton før han la opp som aktiv spiller i 1999.
Mannen som älskade träd

Mannen som älskade träd er et musikkalbum av Cornelis Vreeswijk, utgitt i 1985. Albumet ble innspilt i Tromsø.
Cegua

Cegua (fra nahuatl citlali «kvinne»), også kjent som Segua og Tzegua, er en figur i en tradisjonell mellomamerikansk legende med mesoamerikansk opphav. Hun er et spøkelse som viser seg på øde veier om natta i form av ei vakker kvinne som ber om å få sitte på til nærmeste landsby. Når hun har satt seg opp på hesten, eller kjøretøyet i moderne versjoner av legenden, forvandler hun seg til en fryktelig skapning med en råtnende hestehodeskalle som hode.
Myten om Cegua har samme opphav som og er beslekta med myten om Siguanaba.
Fagbladet

Fagbladet utgis av Fagforbundet og distribueres til forbundets medlemmer, hovedsakelig i kommunal sektor. Fagbladet er det største tidsskriftet i norsk fagbevegelse, og har et opplag på ca. 355 000. Det kommer ut ti ganger i året.
Fagbladet gir også ut fire yrkesfaglige temahefter årlig, og et samfunnsøkonomisk magasin – Samfunn og økonomi – to ganger i året.
Fagbladet ble stiftet da Norsk Kommuneforbund og Norsk Helse- og Sosialforbund slo seg sammen til Fagforbundet i 2003. Ansvarlig redaktør er Hege Breen Bakken.
Målgruppa er medlemmer i Fagforbundet, elever i videregående skole og studenter, ansatte og politikere i kommuner og fylkeskommuner, rikspolitikere og ansatte i departementene.
Fagbladet blir redigert i tråd med Redaktørplakaten og Vær varsom-plakaten og er medlem av Den Norske Fagpresses Forening.
Anders Bendssøn Dall

Anders Bendssøn Dall (født, antatt i 1550 i Danmark, død 18. april 1607 i Christiania) var biskop (superintendent) i Oslo og Hamar stift i årene 1601 til 1607.
Han sto sentralt i utarbeidelsen av den norske kirkeordinans etter reformasjonen, men hans radikale ideer, som ville gitt den norske kirke en selvstendig stilling overfor den danske, ble ikke tatt til følge i den endelige kirkeordningen.
Han var utdannet fra Københavns Universitet og fra utenlandske universitet da han tok på sin prestegjerning, og hadde først prestekall på Jylland, som sogneprest først i Eltang og Vilstrup og deretter fra 1586 i Kolding. Rundt 1590 ble han sogneprest i Helligåndskirken i København. Han fikk i 1591 magistergraden ved Københavns universitet og da utnevnt til dansk hoffpredikant for Christian IV. Han var med på kongens reise til Norge i 1598, og ble 1601 viet til superintendent (biskop) over Oslo og Hamar stift, et embete han satt i fram til sin død i 1607.
Linda Evangelista

Tidlige liv

Evangelista ble født av italienske foreldre og vokste opp i en katolsk arbeiderklassefamilie. Hun visste allerede i en alder av 12 at hun ønsket å bli modell, og i 1978 ble hun oppdaget av en agent under en missekåring.

Karriere

Evangelista flyttet til New York og fikk kontrakt med Elite Model Management. Siden flyttet hun til Paris for å utvikle karrieren.
Evangelista blir sammen med Christy Turlington, Claudia Schiffer, Cindy Crawford, Kate Moss og Naomi Campbell ansett som en av de få, ekte supermodellene som endret synet på mote sent på 1980-tallet og tidlig på 1990-tallet.
Evangelista er kjent som «Kameleonen» på grunn av at hun har endret hårfrisyren sin flere ganger, og på grunn av måten hun kan forvandle seg totalt foran kamera.
Myrmecochilus

Levevis

Artene lever underjordisk sammen med maur.

Utbredelse

Slekten er utbredt i det sørlige Afrika, begge artene er beskrevet fra Zimbabwe.
Co-Create Linux

Co-Create Linux er en tidligere Linuxdistribusjon fra Kina som var basert på Fedora. Distribusjonen ble utviklet av syv kinesiske selskaper, samt universiteter og forskningscentere rundt om i Kina.
Distribusjonen benyttet skrivebordsmiljøet GNOME og støttet datamaskinarkitekturen 32-biter x86.
Versjon 1.0 ble lansert 9. januar 2004.
Tomares

Utseende

Tomares-artene mangler stjerter på bakvingene og er farget i brunt og oransje. Overflatisk ligner de ganske mye på noen arter i slekten Lycaena, men de er ikke i slekt med disse.